text: Rolig nat giver alligevel politiet gevinst
  02 november 2015 kl. 05.37
  Efter en hektisk weekend melder begge politikredse i TV SYDs område om en rolig nat til mandag. Roen har dog alligevel givet politiet gevinst.
  
  Syd- og Sønderjyllands Politi  har nemlig brugt arbejdsroen til brugt til at slå en klo i flere efterlyste.
  - Det er folk, der er udeblevet fra afsoning af fængselsdomme eller ikke er mødt op i fogedretten. Andre har fået forkyndt stævninger om, at de er tiltalt i retssager, der er berammet. Kort sagt har vi fået ryddet lidt op, siger en tilfreds vagtchef Ole Aamand hos Syd- og Sønderjyllands Politi mandag morgen til TV SYD.
  En rolig nat i politikredsen. Fundet en del personer, som vi søgte. De blev gjort opmærksom på tidspunktet og taget med ind #politidk
  
  